Ένα ονειρεμένο, γιορτινό ψωμί
Ζυμωμένο με γάλα και βούτυρο και αρωματισμένο με μοσχοκάρυδο το ξεχωριστό αυτό ψωμί διά χειρός Εύης Βουτσινά.
1 κιλό αλεύρι σκληρό, 1 φακελάκι μαγιά, 2 κουτ. γλυκού αλάτι, 1 κουτ. σούπας ζάχαρη, 1 κουτ. γλυκού μοσχοκάρυδο ή ξύσμα πορτοκαλιού, 1/2 λίτρο γάλα χλιαρό, 150 γρ. βούτυρο μαλακωμένο, 100 γρ. σταφίδες
Για να φτιάξουμε γιορτινό ψωμί αρχικά βάζουμε, σε λεκανίτσα (ή στη λεκάνη του μίξερ), το αλεύρι, το αλάτι, τη ζάχαρη, τη μαγιά, το μοσχοκάρυδο και το βούτυρο. Αρχίζουμε να ρίχνουμε το γάλα ανακατεύοντας τη ζύμη για να βραχεί. Αν χρειαστεί, προσθέτουμε νερό και ζυμώνουμε ζωηρά μέχρι να γίνει μια ζύμη απαλή, λεία κι ελαστική. Προσοχή, δεν ρίχνουμε άλλο αλεύρι, αν μας φαίνεται λασπώδης: πρέπει να ζυμώσουμε επίμονα και, αν χρειάζεται, διορθώνουμε προσθέτοντας λίγο επιπλέον αλεύρι. Ρίχνουμε τις σταφίδες και συνεχίζουμε το ζύμωμα να απλωθούν ομοιόμορφα στη ζύμη. Την σκεπάζουμε και την αφήνουμε 15 λεπτά να ησυχάσει.Αλείφουμε με λάδι ένα ταψάκι νούμερο 32 και πλάθουμε μέσα τη ζύμη. Το σκεπάζουμε ζεστά και το αφήνουμε να φουσκώσει, να γίνει διπλάσιο. Στη συνέχεια, το τρυπάμε εδώ κι εκεί με πιρούνι.Το αλείφουμε (ελαφρώς για να μην ξεφουσκώσει) με χλιαρό γάλα.Ψήνουμε, το γιορτινό ψωμί, σε προθερμασμένο φούρνο στους 180° C γύρω στα 45 - 60 λεπτά.
Αλεύρι (ζύμες),Γάλα,Σταφίδες